Pažeimenė

Apie buvusį kaimą, prijungtą prie Pabradės, žr. Pažeimenė (Pabradė).

Pažeimenė – kaimas Švenčionių rajono savivaldybėje, 12 km į šiaurės rytus nuo Pabradės, Labanoro girioje, prie Žeimenos kairiojo kranto ir Meros žiočių. Praeina geležinkelis Vilnius–Turmantas, veikia Pažeimenės geležinkelio stotelė.

 Istorija 
Dabartinės gyvenvietės vietoje XX a. pradžios žemėlapyje žymimi Pohuliankos, Pamerės ir Santakos viensėdžiai.XI-20-G, 1902. Susudata.de. Nuoroda tikrinta 2026-01-19. Japonijos–Rusijos karo metu įkūrus Pabradės poligoną, netoli Žeimenos ir Meros santakos įrengta Pohuliankos geležinkelio stotis, prie jos pradėjo kurtis didesnė gyvenvietė. Tarpukariu čia pastatyta nemažai vasarnamių, didelę gyventojų dalį sudarė lenkų karių šeimos. Tuometiniuose meteorologijos pranešimuose Pohulianka žymėta kaip šalčiausia Lenkijos vieta.Bronius Kviklys, Pabradės apylinkės. „Mūsų Lietuva“, t. 1, p. 692. Bostonas, Lietuvių enciklopedijos leidykla, 1964 m. Nuoroda tikrinta 2026-01-19.

Kraštą perėmus Lietuvai, Pohulianka vadinama Pažeimeniais. Po Antrojo pasaulinio karo sunyko ir apaugo mišku čia buvę vasarnamių kvartalai. Pokario žemėlapiuose nebežymimas Santakos viensėdis, buvęs prie Meros žiočių, buvusi Pamerė sovietmečiu priskirta Pažeimeniams. Geležinkelio stotis turėjo atskiros gyvenvietės statusą, 2015 m. sujungta su Pažeimenių kaimu.

 Gyventojai 

 Šaltiniai 

Kategorija:Švenčionių rajono savivaldybės gyvenvietės